16 jucători de la o echipă de fotbal din Brazilia sunt infectați cu noul coronavirus.
Clubul brazilian Vasco Da Gama a anunţat că 16 jucători au fost testaţi pozitiv cu noul coronavirus. Alţi 3 fotbalişti s-au vindecat şi pot reveni la antrenamente. Echipa din Brazilia a efectuat, în total, 350 de teste pentru coronavirus.
16 dintre cei 43 de jucători ai echipei Vasco Da
Gama din Brazilia au intrat în izolare, după ce au fost testaţi pozitiv cu noul
coronavirus. Anunţul a fost făcut de clubul brazilian, care a efectuat 350 de
teste. Oficialii grupării din Rio de Janeiro au transmis şi o veste bună, 3
fotbalişti, infectaţi la începutul pandemiei, s-au vindecat. Vasco Da Gama se pregătea să reia antrenamentele
şi în urma testelor făcute, până la revenirea pe teren, au fost depistaţi
fotbaliştii infectaţi. Uite ce spun reprezentanții clubului: "Jucătorii care au avut rezultate pozitive vor fi monitorizaţi şi nu se vor alătura echipei până când vom fi siguri că nu mai există riscul răspândirii virusului. Această situaţie ne arată că mergem în direcţia bună, identificând sportivii infectaţi din timp, astfel încât să limităm răspândirea virusului“.